**POSTUPAK NABAVE TEMELJEM PRAVILA O PROVEDBI POSTUPAKA NABAVA ZA NEOBVEZNIKE ZAKONA O JAVNOJ NABAVI, VERZIJA 7.0**

**NAZIV PROJEKTA: Vakuumski centrifugalni lijev rotacijsko simetričnih odljevaka**

**NAZIV NABAVE: Nabava CNC tokarskog stroja s gonjenim alatima**

**DATUM OBJAVE na stranici Strukturnih fondova (**[www.strukturnifondovi.hr](http://www.strukturnifondovi.hr))**: 08.02.2023.**

**POZIV NA DOSTAVU PONUDA**

1. **OPĆI PODACI**
   1. Naziv naručitelja: FRIPOL društvo s ograničenom odgovornošću za proizvodnju, projektiranje, trgovinu i usluge, OIB: 20557866632
   2. Adresa sjedišta: Zagrebačka 34, 42222 Ljubešćica
   3. Broj telefona/e-mail*:* +385 42 623 113; +385 95 906 1323; [email@fripol.com](mailto:email@fripol.com)
   4. Kontakt osoba*:* Tomislav Gotić
   5. Podaci osobe za kontakt: +385 95 906 1323; [email@fripol.com](mailto:email@fripol.com)
   6. Naručitelj je u sukobu interesa sa sljedećim gospodarskim subjektima:
      1. FRIPOL GmbH, Ostring 1, 63533 Mainhausen, Germany

**2. OSNOVNE INFORMACIJE O PREDMETU NABAVE**

Predmet nabave je **Nabava CNC tokarskog stroja s gonjenim alatima** u provedbi projekta *„Vakuumski centrifugalni lijev rotacijsko simetričnih odljevaka“* odobrenog u sklopu poziva „Povećanje razvoja novih proizvoda i usluga koji proizlaze iz aktivnosti istraživanja i razvoja – faza II“ KK.01.2.1.02.

Predmet nabave obuhvaća nabavu CNC tokarskog stroja s gonjenim alatima te instalaciju stroja i edukaciju jednog djelatnika za rad na stroju u trajanju od 14 sati.

Predmet nabave: roba

Roba mora biti nova i neupotrebljavana.

**3. TEHNIČKE SPECIFIKACIJE I/ILI OPIS POSLA I/ILI SVE RELEVANTNE TEHNIČKE POJEDINOSTI PREDMETA NABAVE**

Tehničke specifikacije, kao i sve relevantne tehničke pojedinosti predmeta nabave navedeni su u Troškovniku sa tehničkim specifikacijama, prilog B ovog Poziva na dostavu ponuda.

Predmet nabave nije podijeljen na grupe.

**4. PODACI O VRSTI, OPSEGU I OPĆOJ PRIRODI RADOVA / VRSTI, KOLIČINI, NAČINU ISPORUKE ROBE / OPISU I OPSEGU USLUGA KOJE ĆE SE PRUŽATI I TROŠKOVNIK**

Ponuditelj je dužan popuniti troškovnik na izvornom predlošku (Prilog B ovog Poziva na dostavu Ponuda), bez mijenjanja, ispravljanja i prepisivanja izvornog teksta. Ponuditelj obavezno mora ispuniti kolonu „Ponuđene tehničke specifikacije“, detaljno navodeći svaku stavku na način da je usporediva s propisanim Opisom. Ponuditelj mora ispuniti jediničnim cijenama sve stavke na način kako je to definirano u troškovniku. Ponuditelj izražava cijenu ponude u eurima (EUR). Cijena ponude piše se brojkama. Ponuditelj izražava cijenu ponude na dvije decimale. U cijenu ponude bez poreza na dodanu vrijednost moraju biti uračunati svi troškovi i popusti. Cijena je nepromjenjiva tijekom trajanja ugovora.

Ponuditelj je dužan popuniti sljedeće kolone: „Ponuđene tehničke specifikacije“, „Upisati naziv/oznaku proizvoda i/ili modela“, „Jedinična cijena“ te „Iznos PDV-a“.

Zahtjevi definirani tehničkim specifikacijama predstavljaju minimalne tehničke karakteristike koje ponuđeni predmet nabave mora zadovoljavati te se iste ne smiju mijenjati od strane Ponuditelja.

Za sve proizvođače, tipove proizvoda, standarde ili norme koji su navedeni u tehničkim specifikacijama primjenjuje se *„ili jednakovrijedno*“ te se smatraju prihvatljivim ponude drugih proizvoda jednakih njima po specifikaciji i kvaliteti.

Procijenjena vrijednost predmeta nabave 131.791,09 EUR.

**5. MJESTO IZVRŠENJA PREDMETA NABAVE**

Mjesto izvršenja je FRIPOL d.o.o., Braće Radića 10, 42222 Ljubešćica.

**6. ROK IZVRŠENJA PREDMETA NABAVE**

Krajnji rok izvršenja predmeta nabave je 15.06.2023. godine.

U slučaju novonastalih uvjeta uzrokovanih nepredvidljivim okolnostima koje su nastupile nakon potpisa ugovora, postoji mogućnost produljenja roka izvršenja/isporuke predmeta nabave. Navedeno će se definirati izmjenama Ugovora.

**7. KRITERIJ ZA ODABIR PONUDE**

Kriterij za odabir ponude je **najniža cijena.**

Ponuda koja zadovoljava sve uvjete iz Poziva za dostavu ponuda i ima najnižu cijenu smatra se najpovoljnijom ponudom. Ako su dvije ili više valjanih ponuda jednako rangirane prema kriteriju za odabir ponude koji je najniža cijena, Naručitelj će kao najpovoljniju ponudu odabrati ponudu koja je zaprimljena ranije.

**8. NAČIN DOSTAVE PONUDA, ROK I ADRESA ZA DOSTAVU**

Ponuda se dostavlja:

* u zatvorenoj omotnici, osobno ili poštom, najkasnije **do 20.02.2023. do 10:00 h** na adresu: FRIPOL d.o.o., Braće Radića 10, 42222 Ljubešćica.
* Na omotnici mora biti navedena adresa Naručitelja i adresa Ponuditelja.
* Na omotnici mora biti oznaka „NE OTVARATI“.

**9. IME, PREZIME, BROJ TELEFONA I E-MAIL ADRESA OSOBE ZA KONTAKT**

Kontakt osoba*:* Tomislav Gotić

Podaci osobe za kontakt: +385 95 906 1323; [email@fripol.com](mailto:email@fripol.com)

**10. ISKLJUČENJE PONUDITELJA IZ POSTUPKA NABAVE**

Ponuditelj se isključuje iz postupka nabave:

- ako je gospodarski subjekt ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog dijela u sastavu zločinačkog udruženja, udruživanje za počinjenje kaznenih dijela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara

-nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna

- ako je lažno izjavljivao, predstavio ili pružio neistinite podatke u vezi s uvjetima koje je Naručitelj naveo kao neophodne.

Gospodarski subjekt u ponudi dostavlja izjavu. Izjavu daje osoba po zakonu ovlaštena za zastupanje gospodarskog subjekta. Obrazac izjave nalazi se **u prilogu C** ovog Poziva.

*U slučaju zajednice ponuditelja, svi članovi zajednice moraju dokazati da ne postoje razlozi isključenja (dostaviti prilog C).* *Ukoliko gospodarski subjekt namjerava dio ugovora o nabavi dati u podugovor jednom ili više podugovaratelja, svi podugovaratelji moraju dokazati da ne postoje razlozi isključenja (dostaviti prilog C).*

**11. TRAŽENA JAMSTVA**

Naručitelj od gospodarskih subjekata traži dostavu sljedećih jamstava:

1. **Jamstvo za uredno ispunjenje ugovora o nabavi –** odabrani ponuditelj je obvezan dostaviti Naručitelju, u roku od 10 (deset) dana od dana potpisa Ugovora o nabavi, jamstvo za uredno ispunjenje ugovora, u iznosu od 10% (deset posto) od vrijednosti ugovora (bez PDV-a) u apsolutnom iznosu u obliku:

- neopozive, bezuvjetne bankarske garancije naplative na prvi poziv korisnika garancije i bez prigovora, s važenjem do isteka trajanja Ugovora o nabavi. Bankarska garancija mora biti izdana u korist FRIPOL d.o.o., Ul. Braće Radić 10, Ljubešćica, OIB: 20557866632. Umjesto navedenog, odabrani ponuditelj može dostaviti *jednakovrijedni* instrument osiguranja plaćanja u državi nastana gospodarskog subjekta.

Ili

-novčanog pologa u traženom iznosu te dostaviti dokaz o uplati. Novčani polog uplaćuje se u korist Naručitelja sa sljedećim podacima:

NAZIV BANKE: Zagrebačka banka d.d.

IBAN: HR5323600001502796942

MODEL: HR 00

POZIV NA BROJ: OIB ponuditelja

SVRHA UPLATE: jamstvo za uredno ispunjenje ugovora

Ukoliko dođe do produljenja roka ili povećanja ugovornog iznosa, odnosno zaključivanja dodatka ugovoru, iznos i rok valjanosti jamstva će se prilagoditi novonastaloj situaciji.

*U slučaju zajednice ponuditelja jamstvo za uredno ispunjenje ugovora o nabavi može dostaviti:*

*- svaki član zajednice za svoj dio jamstva odnosno razmjerno svojem udjelu u ponudi, a koje kumulativno zadovoljava traženi iznos ili*

*- jedan od članova, ali u tom slučaju mora dostaviti i izjavu zajednice ponuditelja u kojoj je navedeno da je riječ o zajednici ponuditelja i da se jamstvo odnosi/glasi na sve članove zajednice ponuditelja.*

Ako jamstvo za uredno ispunjenje ugovora o nabavi, odnosno novčani polog ne bude naplaćeno, Naručitelj će ga vratiti odabranom ponuditelju u roku od 10 (deset) dana od dana isteka trajanja jamstva za uredno ispunjenje ugovora o nabavi, a presliku jamstva će pohraniti.

1. **Jamstvo za otklanjanje nedostatka u jamstvenom roku –** odabrani ponuditelj je obvezan Naručitelju u roku od 10 (deset) dana nakon primopredaje, dostaviti jamstvo za otklanjanje nedostatka u jamstvenom roku, u iznosu 5% (pet posto) vrijednosti posla (bez PDV-a), a u obliku:

**-** neopozive, bezuvjetne bankarske garancije naplative na prvi poziv korisnika garancije i bez prigovora, s važenjem 30 (trideset) dana od dana isteka ugovornog jamstvenog roka, koji iznosi minimalno 1 (jednu) godinu od dana isporuke/instalacije. Umjesto navedenog, odabrani ponuditelj može dostaviti *jednakovrijedni* instrument osiguranja plaćanja u državi nastana gospodarskog subjekta

*U slučaju zajednice ponuditelja jamstvo za otklanjanje nedostatka u jamstvenom roku može dostaviti:*

*- svaki član zajednice za svoj dio jamstva odnosno razmjerno svojem udjelu u ponudi, a koje kumulativno zadovoljava traženi iznos ili*

*- jedan od članova, ali u tom slučaju mora dostaviti i izjavu zajednice ponuditelja u kojoj je navedeno da je riječ o zajednici* ponuditelja i da se jamstvo odnosi/glasi na sve članove zajednice ponuditelja.

Ako jamstvo za otklanjanje nedostatka u jamstvenom roku ne bude naplaćeno, Naručitelj će ga vratiti odabranom ponuditelju u roku od 10 (deset) dana od dana isteka trajanja jamstva za otklanjanje nedostatka u jamstvenom roku, a presliku jamstva će pohraniti.

**12. NAČIN I UVJETI PLAĆANJA**

Naručitelj će plaćanje izvršiti na poslovni račun odabranog ponuditelja, a u slučaju zajednice ponuditelja Naručitelj neposredno plaća svakom članu zajednice ponuditelja za onaj dio ugovora koji je on izvršio, ako zajednica ponuditelja ne odredi drugačije. U slučaju podugovaratelja naručitelj plaća neposredno svakom podugovaratelju za onaj dio ugovora koji je on izvršio.

Plaćanje će se vršiti na sljedeći način:

* 15% avansno, po potpisu ugovora;
* 60% neposredno prije isporuke predmeta nabave;
* 25% nakon izvršenja predmeta nabave.

**13. NAVOD O DOKUMENTACIJI KOJU PONUDITELJ MORA DOSTAVITI**

1. Ponudbeni list (prilog A)
2. Troškovnik sa tehničkom specifikacijom (prilog B)
3. Izjavu (prilog C)

Ponuditelj dostavlja dokumentaciju u originalu ili u preslici, ovjerenu potpisom i pečatom. Naručitelj zadržava pravo, prilikom pregleda i ocjene ponuda, zatražiti od najpovoljnijeg ponuditelja dostavu originala ili ovjerenih preslika traženih dokumenata.

**14. POJAŠNJENJE I IZMJENA POZIVA NA DOSTAVU PONUDA**

Ako se tijekom objave ukaže potreba za izmjenom poziva na dostavu ponude (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), ista će biti transparentno i istovremeno objavljena (i dostavljena, u slučaju kada je poziv na dostavu ponude poslan na više gospodarskih subjekata) kako bi svi gospodarski subjekti bili upoznati s izmjenom.

U slučaju potrebe izmjene Poziva na dostavu ponuda tijekom posljednjih 5 dana prije isteka inicijalnog roka za dostavu ponuda, razmjerno će se produljiti rok za dostavu ponuda za minimalno 5 dana, računajući od dana objave izmjene.

Gospodarski subjekti imaju pravo postavljati pitanja i tražiti pojašnjenja. Svaki odgovor će biti objavljen na stranici [www.strukturnifondovi.hr](http://www.strukturnifondovi.hr).

**15. PREGLED I OCJENA PONUDA**

Nakon isteka roka za dostavu ponuda, Naručitelj će provjeriti sadržaj podnesenih ponuda, usporediti ih sa tehničkim specifikacijama i/ili opisom posla predmeta nabave te utvrditi jesu li ispunjeni svi propisani uvjeti nadmetanja.

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da razjasne, upotpune ili dostave nužne informacije ili dokumentaciju u primjerenom roku ne kraćem od pet dana.

Na osnovi rezultata pregleda i ocjene ponuda Naručitelj će odbiti:

* ponudu koja nije cjelovita (ne sadrži sve Pozivom na dostavu ponuda propisane obvezne elemente),
* ponudu koja nije u skladu s odredbama Poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
* ponuda za koju ponuditelj nije pisanim putem prihvatio ispravak računske pogreške.

Naručitelj može odbiti ponudu čija je cijena veća od osiguranih sredstava za nabavu.

Nakon pregleda i ocjene ponuda, Naručitelj donosi Odluku o odabiru koja sadrži informacije o odabranom ponuditelju i ukupnoj vrijednosti odabrane ponude. Odluka o odabiru će biti objavljena na stranici [www.strukturnifondovi.hr](http://www.strukturnifondovi.hr), u roku od 30 dana od dana isteka roka za dostavu ponuda.

## 16. MOGUĆNOST IZMJENE UGOVORA U SLUČAJU NEPREDVIDLJIVIH OKOLNOSTI

U slučaju novonastalih uvjeta uzrokovanih nepredvidljivim okolnostima (npr. elementarna nepogoda, vanjski razlozi na koje nisu mogli utjecati naručitelj niti ponuditelj, vanjski razlozi koje nije bilo moguće predvidjeti u trenutku potpisa ugovora, viša sila i sl.) na koje ni jedna strana ne može utjecati (naručitelj, ponuditelj), a koje su nastupile nakon potpisa ugovora, te ako je ta promjena objektivno opravdana, naručitelj i odabrani ponuditelj će pristupiti izmjenama ugovora.

## 17. PREDSTAVKE

Ponuditelj može podnijeti predstavku ako smatra da je njegova ponuda trebala biti odabrana kao najbolja, ali je to onemogućeno zbog postupanja Naručitelja protivno odredbama ovog Poziva na dostavu ponuda zbog kojeg je:

* neopravdano isključen iz postupka nabave
* njegova ponuda neopravdano odbijena, ili
* evaluacija ponude protivna uvjetima i kriterijima poziva na dostavu ponuda i odredbama Postupaka nabave

Predstavka se podnosi u pisanom obliku u roku od osam (8) dana od dana primitka Odluke o odabiru ili Odluke o poništenju i obavijesti, Posredničkom tijelu razine 2 (PT2) na adresu*:*

Hrvatska agencija za malo gospodarstvo, inovacije i investicije, Ksaver 208, Zagreb

Podnositelj mora presliku predstavke dostaviti Naručitelju istovremeno sa slanjem predstavke PT2. Podnositelj mora u predstavci obrazložiti svoje navode. Podnošenje predstavke ne zaustavlja sklapanje ugovora o nabavi.

Podnositelj predstavke koji je pretrpio štetu zbog povreda Postupaka nabave ima mogućnost naknade štete pred nadležnim sudom prema općim propisima o naknadi štete.

**PRILOG A**

**PONUDBENI LIST**

**NARUČITELJ:** FRIPOL d.o.o., Ul. Braće Radić 10, 42222 Ljubešćica, OIB: 20557866632

**PREDMET NABAVE:** Nabava CNC tokarskog stroja s gonjenim alatima

**PONUDITELJ**

|  |  |
| --- | --- |
| Naziv ponuditelja |  |
| Adresa ponuditelja |  |
| OIB |  |
| Broj računa/IBAN |  |
| Navod o tome je li ponuditelj u sustavu poreza na dodanu vrijednost | DA NE |
| Kontakt podaci ponuditelja (ime i prezime, e-mail, telefon) |  |

**PODACI O CIJENI**

|  |  |
| --- | --- |
| Valuta (EUR) |  |
| Cijena ponude bez poreza na dodanu vrijednost |  |
| Iznos poreza na dodanu vrijednost |  |
| Cijena ponude s porezom na dodanu vrijednost |  |

**PODACI O PODUGOVARATELJU/ČLANU ZAJEDNICE PONUDITELJA (ukoliko je primjenjivo)**

|  |  |
| --- | --- |
| Naziv i adresa podugovaratelja/člana zajednice ponuditelja |  |
| OIB |  |
| Opis/količina/postotni udio koji se daje u podugovor |  |

**Rok valjanosti ponude:** 45 dana od dana isteka roka za dostavu ponuda

U\_\_\_\_\_\_\_\_\_\_\_\_\_\_\_\_\_\_\_\_\_dana\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pečat i potpis

# PRILOG C

**IZJAVA PONUDITELJA**

kojom ja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(ime i prezime, adresa, osobni identifikacijski broj)*

kao po zakonu ovlaštena osoba za zastupanje gospodarskog subjekta ***\_\_\_\_\_\_\_\_\_\_\_\_\_\_\_\_\_\_\_\_\_\_*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(naziv i sjedište gospodarskog subjekta, identifikacijski broj)*

**pod materijalnom i kaznenom odgovornošću izjavljujem da**

- gospodarski subjekt ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) **nije** pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog dijela u sastavu zločinačkog udruženja, udruživanje za počinjenje kaznenih dijela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara

- **je ispunio** obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna

- **nije** lažno izjavljivao, predstavio ili pružio neistinite podatke u vezi s uvjetima koje je Naručitelj naveo kao neophodne.

U \_\_\_\_\_\_\_\_\_\_\_\_\_\_\_\_\_\_\_\_\_dana\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

pečat i potpis